  Майя Бывальцева 13-тӥ тулыспалэ Алнашын дышетскисьёслэн 20-тӥосыз спортъя тол элькун шудонъёссы кутскизы. Со сярысь ужрадлэн «ВКнтатке» мерлыко вотэсаз ивортэмын. Быдӟым Атыкай ожын вормонлы 75 ар тырмонлы сӥзем шудонъёс 13-15 тулыспалэ ортчозы Быдэс Удмуртиысь 400 пала нылъёс но пиос куасэн бызьылонын но полиатлонын кужымзэс мерталозы. Ӵошатсконъёс Россиысь спортъя дано мастерлэсь Владислав Лекомцевлэсь нимзэ нуллӥсь «Олимпиец» куас базаын но школаысь спортзалъёсын мынозы. Ӵошатсконъёсты сӥё-дано усьтон ужрад 13-тӥ тулыспалэ 18 часын черкогуртысь стадионын ортчоз. Тодэ вайытом, кылем арын гужем Удмуртиысь дышетскисьёслэн спортъя XXI элькун фестивалязы 1 сюрс 200 пиналъёс пыриськизы.  Тегъёс: Спорт Удмуртия пиналъёс куасэнбызьылон Алнаш  